  Туспуктэм: Руслан Нуриахметов Майя Бывальцева 2023-тӥ арын «Дни защиты от экологической опасности» элькун акцие Удмуртиын 100 сюрслэсь трос адями пыриськиз. Со сярысь улосвыл тӧролэн но кивалтэтлэн пресс-службаез ивортӥз. Ужрад 29-тӥ ползэ 15-тӥ оштолэзьысен 15-тӥ коньывуонозь мынӥз. Со дыр ӵоже субботникъёс, жуг-жагез нимаз люканъя акциос, экоурокъёс радъяськизы. « Элькунысь каръёсын но ёросъёсын 221 субботник радъязы но инкуазез утёнъя но югдытонъя 2 сюрс 500-лэсь трос ужрадъёс ортчытӥзы. 893 гектар музъемез чылкытатӥзы, бичам жуг-жаглэн быдӟалаез 4 сюрс 235 мешок луиз. Акци улсын 49 свалкаос быдтэмын, 8 тонна вторсыръё люкамын, 34 ошмесъёс сузямын вал » Денис Удалов, Удмуртиысь инкуазь узырлыкъёсъя но инкуазез утёнъя министр Озьы ик со пусйиз, инкуазез утён ужрадъёсы пумен тросгес адями пыриське шуыса. 2022-тӥ арын «Дни защиты от экологической опасности» акци 80 сюрс адямиез огазеяз вал, миым 20 сюрс адями ватсаськиз. Соослэн ужзы мукетъёсызлы но адӟем карымон луоз шуыса оскемзэ вераз министр. Тодэ вайытом, жуг-жагез утялтонэз радъян уж понна 2023-тӥ арын Удмуртия «Вож кубок» басьтӥз. Тегъёс: Удмуртия инкуазь Инкуазьузырлыкъяминистерство  